नामकुम में रलवे ओवरब्रिज के साथ फ्लाइओवर भी बनेगा। यह मुरी-पुरुलिया सड़क को जोड़ेगा। पूरा प्रोजेक्ट 26 करोड़ का है। आरओबी के निर्माण में 21 करोड़ की लागत आयेगी। आरओबी के लिए मांगे गये टेंडर का प्री- क्वालिफिकेशन (तकनीकी) बीड केंद्र के पास भेजा गया है। 15 करोड़ से अधिक के टेंडर पर केंद्र ही मॉनिटेरिंग करता है। हाल ही में टेंडर को लेकर केंद्र ने झारखंड के इंजीनियरों के साथ बैठक कर कई बिंदुओं पर जानकारी मांगी थी। सभी जानकारी केंद्र को भेज दी गयी है। मोदी कंसट्रक्शन और सिंप्लैक्स ने तकनीकी बिड में क्वालिफाइ किया है। प्री- क्वालिफिकेशन बिड पर अनुशंसा के बाद वित्तीय बिड खोला जायेगा। आरओबी के साथ दो तरफ से एप्रोच सड़क भी बनायी जायेगी। डीपीआर पहले ही तैयार कर लिया गया है। इंजीनियरों के मुताबिक प्री- क्वालिफिकेशन बिड पर केंद्र से सहमति मिलने के महीने भर में टेंडर की प्रक्रिया पूरी कर ली जायेगी। हाल ही में केंद्र से चक्रधरपुर आरओबी प्रोजेक्ट पर मिली स्वीकृति के बाद निर्माण के लिए टेंडर मांगा गया है। चीफ इंजीनियर का कहना है कि महीने भर में फाइनल हो जायेगा। शव मुंबई भेजा गया रांची। उग्रवादी हमले में शहीद सीआरपीएफ के जवान प्रशांत पाटिल का शव 12 मई को सेवा विमान से मुंबई भेजा गया। 11 मई को चरही मांडू ओपी के निकट नक्सली हमले में पाटिल की मौत हो गयी थी। आरोपी का सुराग नहीं रांची। भाजपा कार्यकर्ता और खादगढ़ा सब्जी दुकान संघ के अध्यक्ष मुन्ना साहू की हत्या के आरोपी पुलिस पकड़ से बाहर है। इस संबंध में पुलिस ने बजरंगी को गिरफ्तार किया है। शेष तीन आरोपी ललन साहू, नेपाली और अन्य अभी भी फरार है। पुलिस इन सबों की धर-पकड़ के लिए छापामारी कर रही है।